ПРОТОКОЛ № 26
от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 29 октомври 2018 г.

Днес, 29 октомври 2018 г., понеделник, oт 14:00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав: 

ПРЕДСЕДАТЕЛ:	АТАНАСКА ДИШЕВА	
ЧЛЕНОВЕ:	ЦВЕТИНКА ПАШКУНОВА 
ВЕРОНИКА ИМОВА 
СТЕФАН ГРОЗДЕВ	
Отсъства: Севдалин Мавров

От администрацията на ВСС: 
Незабравка Петкова – главен експерт-юрисконсулт в звено „Анализ на информацията от Инспектората към ВСС“ в дирекция „Дисциплинарна дейност“-АВСС.

Заседанието протече при следния дневен ред:

1.	Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок за периода 01.10.2017 г. - 31.03.2018 г.

По дневния ред:

1.	ОТНОСНО: Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок за периода 01.10.2017 г. - 31.03.2018 г.

В настоящия анализиран период относно забавата в съдебна фаза на производството, не са констатирани нарушения на органите на съдебната власт, различни от установените в досегашната практика на ИВСС по разглеждане на заявления срещу нарушаване на правото на разглеждане и решаване на делата в разумен срок, също не е установена причина за забавено производство, която не се повтаря от предходно разгледани периоди. С протокол № 21/19.07.2018 г. Висшият съдебен съвет в изпълнение на задълженията си по чл.60 м, ал. 2 от ЗСВ, е взел решение за прилагането на множество мерки, приложими и към настоящия момент, които имат за цел отстраняването на причините за допуснатите според анализа нарушения на правото на разглеждане на делото в разумен срок. Тези мерки следва да продължат да бъдат изпълнявани от административните ръководители на органите на съдебна власт и съдиите, към които съответно са насочени. Затова не е необходимо налагане на нови мерки.

Комисия „Дисциплинарна дейност и взаимодействие с ИВСС“ към съдийската колегия на ВСС предлага на съдийската колегия на ВСС да вземе следните решения: 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

1.	ОДОБРЯВА проект на Анализ на констатираните от ИВСС случаи на нарушаване правото на разглеждане и решаване на делото в разумен срок по чл.60м от ЗСВ, за периода  01.04.2017 г. – 30.09.2017 г.
2.	НАПОМНЯ на административните ръководители на органите на съдебна власт и съдиите, прилагането на мерките, приети по протокол № 21/19.07.2018 г., т. 90 на Пленума на ВСС. Не приема нови мерки.
3. ПРЕДЛАГА на Пленума на ВСС:
3.1.  Да приеме данните за установени от ИВСС нарушения на правото на разглеждане и решаване на делото в разумен срок по Глава трета „а“ от ЗСВ, за периода 01.10.2017 г. - 31.03.2018 г.
3.2.  Да приеме отчета на министъра на правосъдието относно постъпили заявления и изплатени обезщетения по реда на Глава трета „а“ от ЗСВ, за периода 01.10.2017 г. - 31.03.2018  г.
3.3. Да приеме Анализ на констатираните от ИВСС случаи на нарушаване правото на разглеждане и решаване на делото в разумен срок по чл.60м от ЗСВ, за периода  01.10.2017 г. - 31.03.2018 г.
3.4.  Материалите по т.3.1, т.3.2 и т.3.3 да се публикуват на интернет страницата на ВСС. 

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И		/п/
ВЗАИМОДЕЙСТВИЕ С ИВСС“  КЪМ 
СЪДИЙСКАТА КОЛЕГИЯ НА ВСС: 

АТАНАСКА ДИШЕВА